wickkiey/tamil-wikipedia-chunked huggingface dataset:
# குடும்ப அட்டை

## இந்தியா

### தமிழ்நாடு

இந்தியாவில் 1964-65இல் 89.4 மில்லியன் டன்னாக இருந்த தானிய உற்பத்தி, 65-66-இல் 72.3 மில்லியன் டன்களாகக் குறைந்தது. எனவே இந்தியா கடும் உணவுப் பஞ்சத்தை எதிர்நோக்கி இருந்தது. இந்தத் தருணத்தின்போது தமிழ்நாட்டில் குடும்ப அட்டைகள் அறிமுகப்படுத்தப்பட்டன. 1966 நவம்பர் 16இல் இந்தத் திட்டம் வந்தது. என்றாலும், எல்லா குடும்பங்களுக்கும் குடும்ப அட்டைகள் கிடைக்கவில்லை. 1969இல் மு. கருணாநிதி முதல்வரான பிறகு, 1972இல் தமிழ்நாடு பொது விநியோக கழகம் (சிவில் சப்ளைஸ் கார்ப்பரேஷன்) தொடங்கப்பட்டது. 1975க்குள் தமிழ்நாட்டில் அனைத்துக் குடும்பங்களுக்கும் குடும்ப அட்டைகள் வழங்கப்பட்டன.  
தமிழ் நாட்டில் தமிழ்நாடு உணவுப் பொருள் வழங்கல் மற்றும் நுகர்வோர் பாதுகாப்புத் துறையின் வழியாக இந்தக் குடும்ப அட்டை அச்சிட்டு அளிக்கப்படுகிறது. இந்தக் குடும்ப அட்டைகளைக் கொண்டு தமிழ்நாட்டின் நியாயவிலைக் கடைகளில் அரிசி, சர்க்கரை, மண்ணெண்ணெய், கறியெண்ணெய் போன்ற சில அத்தியாவசியப் பொருட்களை அரசின் சலுகை விலையில் பெற்றுக் கொள்ளலாம். மேலும் குடும்ப அட்டையை வைத்தே இலவச வண்ணத் தொலைக்காட்சிப் பெட்டி, இலவச மின்சார உரல் (கிரைண்டர்), இலவச மின்சார அரைப்பான் (மிக்ஸி) ஆகியவையும் வழங்கப்பட்டன. அரசின் பல நலத் திட்டங்கள் இந்த அட்டையின் மூலம் செயல்படுத்தப்படுகின்றன. மேலும் வருவாய்த்துறையின் அனைத்து சான்றுகளும் இந்த குடும்ப அடையாள அட்டையைக் கொண்டே பெற முடிகிறது. பல இடங்களில் இதனை முகவரிச் சான்றாகவும் பயன்படுத்திக் கொள்ள முடிகிறது.
# குடும்ப அட்டை

## இந்தியா

### குடும்ப அட்டை வகைகள்

- பச்சை நிற அட்டை
- வெள்ளை நிற அட்டை
- காக்கி அட்டை
- நீல நிற அட்டை
# குடும்ப அட்டை

## இந்தியா

### புதிய அட்டை பெற தகுதியுள்ளவர்கள்

- விண்ணப்பதாரர் இந்தியக்குடியுரிமை பெற்றவராக இருக்கவேண்டும்.
- தனி சமையலறையுடன் தனியாக வசிக்க வேண்டும்.
- தமிழகத்தில் வசிப்பவராக இருக்கவேண்டும்.
- வேறு மாநிலத்தில் குடும்ப அட்டை பெற்றிருக்கக்கூடாது.
- அட்டைபெற்ற மாநிலத்தில் பல அட்டைகளில் பெயர்கள் இடம் பெறக்கூடாது.
# குடும்ப அட்டை

## இந்தோனேசியா

இந்தோனேசியாவில் இது *கார்து கெளுவார்கா* (Kartu Keluarga) என்று அழைக்கப்படுகிறது. தேர்தலில் வாக்களித்தல், அடையாள அட்டை, கடவுச்சீட்டு என்பவற்றைப் பெறுதல், ஏழை மக்களுக்குச் சலுகைகள் வழங்குதல் போன்றன இடம்பெறுகின்றன.
# குடும்ப அட்டை

## இதனையும் காண்க

- இந்தியாவின் அடையாள ஆவணங்கள்
# திருச்சபை வரலாற்றின் நடுக் காலம்: கி.பி. 477-799

## திருச்சபை வரலாற்றின் கால கட்டங்கள்

கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:  
- திருச்சபை உருவாதல்: கிறிஸ்து பிறப்பு முதல் கி.பி. 33 வரை
- திருச்சபையின் தொடக்க காலம்: கி.பி. 34-312
- திருச்சபையின் தொடக்க காலம்: கி.பி. 313-476
- திருச்சபை வரலாற்றின் நடுக் காலம்: கி.பி. 477-799
- திருச்சபை வரலாற்றின் நடுக் காலம்: கி.பி. 800-1453
- திருச்சபை வரலாற்றின் நடுக் காலம்: கி.பி. 1454-1600
- திருச்சபை வரலாற்றின் நவீன காலம்: கி.பி. 1600-1800
- திருச்சபை வரலாற்றின் நவீன காலம்: கி.பி. 19ஆம் நூற்றாண்டு
- திருச்சபை வரலாற்றின் தற்காலம்: கி.பி. 20ஆம் நூற்றாண்டு
- திருச்சபை வரலாற்றின் தற்காலம்: கி.பி. 21ஆம் நூற்றாண்டு
# பசுந்தாள் உரம்

**பசுந்தாள் உரம்** அல்லது **பசுந்தழை உரம்** (*green manure*) இயற்கை வேளாண்மையில் முக்கியத்துவம் வாய்ந்ததாகும். நைட்ரஜன் போன்ற மூலப்பொருள், சேதனப் பொருட்களை நிலஊட்டல் மூலம் மண்ணிற்கு வழங்குவதற்கு இம்முறை உதவுகிறது. செயற்கை உரங்களைப் பயன்படுத்துவதால் உண்டாகும் நீர், மண் மாசுபாடு இம்முறையால் தடுக்கப்படுகிறது.  
பொதுவாக அவரை இனத் தாவரங்கள் இவ்வகையான பசுந்தாள் உரமாகப் பயன்படுத்தப்படுகின்றன. அவரையினத் தாவரங்களின் வேர்களில் உள்ள கணுக்களில் Rhizobia பாக்டீரியாவின் உதவியுடன் நிகழ்வதனால், அவை நைட்ரஜன் செறிவான தாவரங்களாக இருக்கின்றன. எனவே இவை மீண்டும் மண்ணில் சேர்க்கப்படும்போது, பயிர்களுக்கு அத்தியாவசியமான தாதுப்பொருளான நைட்ரஜன் மண்ணில் சேர்க்கப்பட்டு மண்ணின் வளம் கூடுகின்றது.  
கொழுஞ்சி, சணப்பை, எருக்கு, புங்கம், நுணா, வேம்பு, பூவரசு மற்றும் ஆடாதொடா ஆகியவை பொதுவாகப் பயன்படுத்தப்படும் பசுந்தாள் உரங்கள் ஆகும். இவற்றுள் கொழுஞ்சி, சணப்பை போன்ற செடிகள் வேளாண் நிலத்தில் பயிரிடப்பட்டு, அவை வளர்ந்து பூக்கும் முன்னரே அப்படியே உழுது நிலத்துடன் சேர்க்கப்படுகின்றன. நிலத்தில் இந்த பருவத்தில் பசுந்தாள் உரம் இடுவது அடுத்த பருவத்தின் விளைச்சலில் முன்னேற்றம் தரும் என்று நம்பப்படுகிறது.
# குன்றூர் கிழார் மகனார்

**குன்றூர் கிழார் மகனார்** சங்ககாலப் புலவர்களில் ஒருவர். நற்றிணை 332, புறநானூறு 338 ஆகிய இரண்டு பாடல்கள் இவரால் பாடப்பட்டனவாகச் சங்கநூல் தொகுப்பில் உள்ளன. இவரது பெயர் தெரியாத நிலையில் தந்தைப் பெயரைச் சொல்லி இன்னார் மகன் என்று குறிப்பிடப்பட்டுள்ளார்.குன்றூர்நாடு என்பது இன்றைய வேதாரண்யம் வட்டம் ஆகும்
# குன்றூர் கிழார் மகனார்

### நற்றிணை 332 செய்தி

- திணை - குறிஞ்சி
தலைவன் பிரிந்திருந்த காலத்தில் தலைவியின் தோள் மெலிந்து அவளது வளையல் கழன்றது. அது கண்ட தோழி பிரிவைப் பொறுத்துக்கொள் என்று தோழியை வற்புறுத்துகிறாள். தலைவி தன்னால் பிரிவைப் பொறுக்கமுடியாததற்கான காரணத்தைப் புலப்படுத்துகிறாள்.  
இகுளை தோழி! இதனை என்னவென்று சொல்வது?
# குன்றூர் கிழார் மகனார்

### நற்றிணை 332 செய்தி

#### பழக்கம்

- (தண்ணீரில் வளர்ந்திருக்கும் குவளைப் பூக்களை வயலிலிருந்து களைந்து எறிவோர் தாகம் எடுத்தால் குவளை பூத்திருக்கும் தண்டை ஒடித்துக் கலங்கல் நீராயினும் அதில் வைத்து உறிஞ்சி நீர் பருகுவர்)  
குவளை குறுநர்க்குத் தண்ணீர்த் தாகம் எடுப்பது போல தலைவனுடன் சேர்ந்திருக்கும் தோள் சற்று விலகியபோதே மெலிந்து வளையல்கள் கழன்றன. இதனை என்னவென்று சொல்வது?  
இப்போது அவர் பிரிந்து காட்டுவழியில் செல்கிறார். அந்தக் காட்டில் ஆண்புலி தன் பெண்புலி குட்டிப்போட்டுப் பசியுடன் இருப்பதை எண்ணி அதற்கு இரை தேடிவரச் செல்லும் அதே மலையிலுள்ள சிறு வழியில் சொல்கிறார். அதனை எண்ணும்போது பொறுத்துக்கொள்ள முடியவில்லை.
# குன்றூர் கிழார் மகனார்

## புறம் 338 செய்தி

- துறை - மகட்பாற்காஞ்சி (அழகிய மகள் ஒருத்தியை மணக்க விரும்பியவரோடு காஞ்சிப்போர்)
மன்னன் ஒருவனின் ஓரெயில் கோட்டை கடலுக்கு நடுவில் காய்ந்து தோன்றும் மரக்கலம்(கப்பல்) போலத் தோன்றிற்று. அவன் மோந்தை போல் அழகுள்ள தன் மகளை மூவேந்தர் வந்து கேட்டாலும் பணிந்தால் அல்லது தரமாட்டானாம்.  
மூவேந்தர் யாருக்கும் தலைவணங்குவதில்லை. இவனோ வணங்கினால்தான் தன் பெண்ணைத் தருவான். (இவள் நிலை என்ன ஆகுமோ) - என்கிறது பாடல்.
# குன்றூர் கிழார் மகனார்

## புறம் 338 செய்தி

### போந்தை

போந்தை ஏர் பரந்த புன்செய் வயல்களையும், நீர் பரந்த நன்செய் வயல்களையும், நெல் மலிந்த வீடுகளையும், பொன் மலிந்த தெருக்களையும், பூத்துக் குலுங்கும் பன்மலர்க் காடுகளையும் கொண்டு அழகுடன் திகழ்ந்தது.
# குன்றூர் கிழார் மகனார்

## புறம் 338 செய்தி

### போந்தை அரசன் நெடுவேள் ஆதன்

இக்காலத்துப் பொத்தனூர் சங்ககாலத்தில் போந்தை என்னும் மரூஉப்பெயராலும் வழங்கப்பட்டது. நெல் விளையும் கழனியாக விளங்கிய இந்த ஊரைச் சங்ககாலத்தில் வேளிர்குடியைச் சேர்ந்த ஆதன் என்பவன் ஆண்டுவந்தான்.
# குன்றூர் கிழார் மகனார்

## புறம் 338 செய்தி

### மூவேந்தரின் குடிப் பூ

வேந்தர் தம் சென்னியில் வேம்பு, ஆர், போந்தை என்னும் மூன்று பூக்களைத் தம் குடியின் அடையாளப் பூக்களாக அணிவர். (பாண்டியனுக்கு வேம்பு. சோழனுக்கு ஆர் என்னும் ஆத்தி. சேரனுக்குப் போந்தை என்னும் பனை)
# கோடை உழவு

**கோடை உழவு** என்பது கோடை காலத்தில் செய்யப்படும் வேளாண்மை ஆகும். கோடை காலத்தில் மழை குறைவாக இருக்கும். கால்வாய்ப் பாசன வசதி பெறும் ஊர்களில் கால்வாயிலும் நீர் வரத்து இருக்காது. சிற்றூர்களில் கிணற்றுப் பாசன வசதி உள்ளவர்கள் மட்டுமே கோடை உழவு செய்ய முடியும். மற்றவர்கள் நிலத்தைத் தரிசாக விடுவர். சிலர் தரிசாக இருக்கும் நிலத்தில் மானாவாரிப் பயிர்களை இடுவர். எள், பயறு வகைகள், கேழ்வரகு, குதிரைவாலி போன்றவை கோடை விவசாயத்தில் பயிரிடப்படுகின்றன. தமிழக அரசின் வேளாண்மைத் துறை விவசாயிகள் இடையே கோடை உழவின் முக்கியத்துவம் குறித்துப் பயிற்சிகளை நடத்தியுள்ளது.
# கோடை உழவு

## நன்மைகள்

கோடை உழவு செய்வது,
- மண்வளத்தை அதிகரிக்கும் - நைதரசன் நிலைப்படுத்தும் பயிர்களைப் பயிரிடுதல் அடுத்த சாகுபடிக்கான உரத்தேவையைக் குறைக்கும்.
- நீரை நிலத்தில் தக்க வைக்கும்.
- பூச்சித் தொல்லையைக் குறைக்கும்.
# கோடை உழவு

## கோடை உழவு அவசியம்

கோடை உழவு செய்வதால் பெருமளவில் களைகள் கட்டுப்படுத்தப்படுகிறது. மேலும், கோடை உழவு செய்யப்படாத வயல்களில் மேல் மண் அரிமானம் ஏற்படுவதோடு மண்ணிலுள்ள ஊட்டங்களும் விரையமாகும், கோடை உழவில் மண்ணரிப்பு தடுக்கப்பட்டு வயல்களிலேயே மழைநீர் செகரிக்கபடுவதால் நிலபரப்பின் கீழ் ஈரப்பதம் காத்து பூச்சிகள், மற்றும் பூஞ்சான்கள் கட்டுபடுவதாக அறியப்படுகிறது.  
கோடை உழவு செய்வதால் முன் பருவ விதைப்புக்கு ஏதுவாகிறது, ஏற்கனவே உழுத வயலில் மறு உழவு செய்து விதைப்பது சுலபமாவதோடு, அடிமண் இறுக்கம் நீங்கி நீர் கொள்திறன் கூடுவதோடு விளைச்சலும் அதிகரிப்பதாக ஆய்வில் அறியப்பட்டள்ளது. கோடையில் உழுவதால் மண்ணுக்கடியில் காணப்படும் கூட்டுப்புழுக்கள் மேற்பரப்பில் தாள்ளப்பட்டு பறவைகளுக்கு இரையாக்கப்பட்டும், வெயிலிலும் கொள்ளப்படுகிறது. மேலும் களைகளின் வேர்ப்பகுதி களையப்பட்டு முளைப்புதிறன் வெகுவாக குறைக்கப்டுகிறது.
# திருச்சபை வரலாற்றின் நடுக் காலம்: கி.பி. 800-1453

## திருச்சபை வரலாற்றின் கால கட்டங்கள்

கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:  
- திருச்சபை உருவாதல்: கிறிஸ்து பிறப்பு முதல் கி.பி. 33 வரை
- திருச்சபையின் தொடக்க காலம்: கி.பி. 34-312
- திருச்சபையின் தொடக்க காலம்: கி.பி. 313-476
- திருச்சபை வரலாற்றின் நடுக் காலம்: கி.பி. 477-799
- திருச்சபை வரலாற்றின் நடுக் காலம்: கி.பி. 800-1453
- திருச்சபை வரலாற்றின் நடுக் காலம்: கி.பி. 1454-1600
- திருச்சபை வரலாற்றின் நவீன காலம்: கி.பி. 1600-1800
- திருச்சபை வரலாற்றின் நவீன காலம்: கி.பி. 19ஆம் நூற்றாண்டு
- திருச்சபை வரலாற்றின் தற்காலம்: கி.பி. 20ஆம் நூற்றாண்டு
- திருச்சபை வரலாற்றின் தற்காலம்: கி.பி. 21ஆம் நூற்றாண்டு
# திருச்சபை வரலாற்றின் நடுக் காலம்: கி.பி. 800-1453

## கி.பி. 800ஆம் ஆண்டு முதல் கி.பி. 1453ஆம் ஆண்டு வரையிலான நிகழ்வுகள்
- கி.பி. 1300: திருத்தந்தை 8ஆம் பொனிஃபாசு என்பவர் கத்தோலிக்க திருச்சபையில் ஜூபிலி கொண்டாடும் வழக்கத்தைத் தொடங்கிவைத்தார்.
- கி.பி. 1302: திருத்தந்தை 8ஆம் பொனிஃபாசு "ஊனாம் சாங்க்தாம்" (Unam Sanctam) என்னும் ஆவணத்தை வெளியிட்டார். இந்த ஆவணத்தில் திருத்தந்தைக்கு ஆன்மிக அதிகாரம் மட்டுமன்றி உலகை ஆளும் அதிகாரமும் உண்டு என்னும் கருத்து உள்ளது. திருச்சபைக்கு வெளியே யாரும் மீட்படைய முடியாது என்னும் கருத்தும் அழுத்தமாக எடுத்துக் கூறப்பட்டது. திருச்சபை அதிகாரத்துக்கும் நாட்டு அதிகாரத்துக்குமிடையே மோதல் ஏற்பட்டது.
- கி.பி. 1305: உரோமையில் இருந்த திருத்தந்தை 5ஆம் க்ளெமெண்ட் என்பவர் பிரான்சு நாட்டு அரசன் நான்காம் ஃபிலிப்பு என்பவரின் செல்வாக்கு காரணமாக அவிஞ்ஞோன் என்னும் பிரான்சிய நகருக்குத் தம் ஆட்சி அவையை மாற்றி அங்குக் குடியேறினார். இந்நிலை 1378 வரை நீடித்தது.
- கி.பி. 1311-1312: வீயன்னா பொதுச்சங்கம் திருத்தந்தை 5ஆம் கிளமெண்ட் கூட்டினார். எருசலேமை முசுலிம்களின் பிடியிலிருந்த் மீட்பதில் ஈடுபட்ட குழுவாகிய "கோவில் வீரர்கள்" (Knights Templar) என்னும் குழு கலைக்கப்பட்டது.
- கி.பி. 1370: புனித சீயேனா கத்தரீனா என்பவர் திருத்தந்தை பிரான்சு நாட்டைவிட்டு மீண்டும் உரோமைக்குத் திரும்புவதே முறை என்று வற்புறுத்திக் கூறியதால் திருத்தந்தை உரோமை திரும்பினார்.
- கி.பி. 1378: உரோமையிலிருந்த திருத்தந்தை 6ஆம் அர்பன் என்பவருக்குப் போட்டியாக அவிஞ்ஞோன் நகரில் 7ஆம் கிளமெண்ட் என்பவர் தம்மை எதிர்த்திருத்தந்தையாக (Antipope) அறிவித்துக் கொண்டார். இது திருச்சபையில் பிளவு ஏற்பட வழியாயிற்று.  
- கி.பி. 1387: லித்துவானியா நாடு கத்தோலிக்க கிறித்தவ மறையைத் தழுவியது. இவ்வாறு ஐரோப்பா முழுவதும் கிறித்தவ மறையை ஏற்றுக்கொண்டது.
- கி.பி. 1412-1431: பிரான்சு நாட்டைச் சார்ந்த புனித ழான்தார்க் (St. Joan of Arc) ஒரு காட்சியில் தன் நாட்டை ஆங்கிலேயரிடமிருந்து விடுவிக்க வேண்டும் என்னும் கட்டளையைப் பெற்றதால் போர்க்கோலம் பூண்டு, ஆங்கிலேயரை எதிர்த்து வெற்றிகொண்டார். ஆங்கிலேயர் அவரைச் சிறைப்பிடித்து, அவரை எரித்துக்கொன்றார்கள். அப்போது அவருக்கு வயது 19 மட்டுமே. பிறகு நடந்த விசாரணையில் அவர் குற்றவாளியல்லவென்றும், அவர் கிறித்தவக் கடமையுணர்வோடு செயல்பட்டதால் ஒரு புனிதர் ஆவார் என்றும் திருத்தந்தை மூன்றாம் கலிஸ்து அறிவித்தார்.
- கி.பி. 1440: செருமனியில், யோஹான்னஸ் குட்டர்பெர்க் என்பவர் உலோக அச்சுக்களை உருவாக்கி, மரச்சட்டத்தாலான அச்சுப் பொறியைக் கண்டுபிடித்தார் . இவ்வாறு விரைவாகவும் குறைந்த செலவிலும் நூல்கள் படியெடுக்கப்பட்டு ஐரோப்பாவிலும் பிற இடங்களிலும் அறிவு வளர்ச்சி ஏற்பட வழிபிறந்தது. குட்டன்பெர்க் அச்சிட்ட முதல் நூல் விவிலியம் ஆகும்.
- கி.பி. 1453, மே 29: ஓட்டொமான் பேரரசு காண்ஸ்தாந்திநோபுள் நகரை ஐம்பது நாள்களுக்கு மேலாக முற்றுகையிட்டுக் கைப்பற்றியது. சுமார் 1,100 ஆண்டுகள் நீடித்த பிசான்சிய பேரரசு முடிவுக்கு வந்தது. இது கிறித்தவ சமயத்துக்கு ஒரு பேரிடியாயிற்று. பல கிறித்தவ அறிஞர்கள் நாட்டை விட்டு ஓடி இத்தாலியா போன்ற நாடுகளுக்குச் சென்றனர். ஐரோப்பிய நடுக்காலம் இவ்வாறு முடிவுற்றது என்று சிலர் கருதுகின்றனர்.  
(தொடர்ச்சி): திருச்சபை வரலாற்றின் நடுக் காலம்: கி.பி. 1454-1600
# இராவண்ணன்

**இராவண்ணன்** சுஜீத்ஜி அவர்களின் ஒரு இசைத் தட்டு ஆகும். இந்த இசைத் தட்டு 2011 இல் வெளிவந்தது. இதில் 15 பாடல்கள் உள்ளன. பெரும்பான்மையான பாடல்கள் சொல்லிசையா அமைந்துள்ளன.
# இராவண்ணன்

## பாடல்கள்

- கலை
- முத்தம்
- விழியில் விழுந்தாள்
- காற்றுன்னை
- தாய் மொழி
- கண்கள் மூடினேன்
- வானம் தாண்டி
- எல்லாம் காசு
- என்னை மறந்து (தண்ணியடிக்கேல)
- கடவுள்
- கோழை
- இராவண்ணன்
- புது யுகம்
- லண்டன் வந்தன்
- குழலூதி
# மூவேந்தர் குடிப் பூ

சேர, சோழ, பாண்டியர் என்னும் தொகைச்சொல் மூவேந்தரைக் குறிக்கும். இவர்கள் தம் குடியின் அடையாளச் சின்னமாக வெவ்வேறு பூக்களை அணிந்தனர். இதனைக் குடிப் பூ என்றும் அடையாளப் பூ என்றும் சொல்லலாம்
- சேரர் - பனைமடலால் செய்த பூ
- சோழர் - ஆர் (ஆத்தி)
- பாண்டியர் - வேம்பு
# 1952 இந்தியக் குடியரசுத் தலைவர் தேர்தல்

இந்தியக் குடியரசின் **முதல் குடியரசுத் தலைவர் தேர்தல் 1952** ல் நடைபெற்றது. இந்தியா குடியரசு ஆன போது அதன் முதல் குடியரசுத் தலைவராக பதவியேற்ற ராஜேந்திர பிரசாத், இத்தேர்தலில் வெற்றி பெற்று மீண்டும் குடியரசுத் தலைவரானார்.
# 1952 இந்தியக் குடியரசுத் தலைவர் தேர்தல்

## பின்புலம்

இந்தியா ஜனவரி 26, 1950ல் குடியரசானது. அதுவரை “இந்தியன் யூனியன்” அல்லது “இந்திய டொமீனியன்” என்ற அரசாட்சி அமைப்பாக இருந்த இந்தியாவின் நாட்டுத் தலைவராக “கவர்னர் ஜெனரல்”. இருந்தார். குடியரசானவுடன், குடியரசுத் தலைவர் இந்தியாவின் நாட்டுத் தலைவர் ஆனார். இந்திய அரசியலமைப்பு நிர்ணய மன்றத்தின் தலைவராக இருந்த ராஜேந்திர பிரசாத் குடியரசுத் தலைவராகப் பதவியேற்றார். பின்னர் குடியரசுத் தலைவரைத் தேர்ந்தெடுக்கும் முறைகள் உருவாக்கபப்ட்டன. 1952ம் இம்முறைகள் “இந்திய குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம், 1952” என்ற பெயரில் சட்டமாக இயற்றப்பட்டன. இவ்விதிகளின் படி குடியரசுத் தலைவர் இந்திய நாடாளுமன்றத்தின் இரு அவைகளின் உறுப்பினர்கள் மற்றும் மாநில சட்டமன்றங்களின் உறுப்பினர்கள் அடங்கிய வாக்காளர் குழுவினால் (electoral college) தேர்ந்தெடுக்க்கப்பட்டார். இந்த தேர்தல் விகிதாச்சாரப் பிரதிநிதித்துவ (proportional representation) முறையில் நடத்தப்பட்டது.  
புதிய தேர்தல் விதிகளின்படி மே 2, 1952ல் இந்தியாவின் முதல் குடியரசுத் தலைவர் தேர்தல் நடத்தப்பட்டது. முன்பு இந்திய தேசிய காங்கிரசு உறுப்பினராக இருந்த ராஜேந்திர பிரசாத் அனைத்து சாரருக்கும் ஏற்புடையவராக இருந்தார். பல எதிர்க்கட்சிகளும் அவரைத் தங்கள் வேட்பாளராக ஏற்றுக் கொண்டு போட்டி வேட்பாளர்களை நிறுத்தவில்லை. கட்சி சார்பற்ற வேட்பாளராகவே அவர் போட்டியிட்டார். இடதுசாரிக் கட்சிகளின் ஆதரவுடன் சுயேட்சையாகப் போட்டியிட்ட பம்பாய் மாநிலத்தைச் சேர்ந்த பொருளியல் அறிஞரும் முன்னாள் நாடாளுமன்ற உறுப்பினருமான முனைவர் கே. டி. ஷா, ராஜேந்திர பிரசாத்துக்கு முக்கிய போட்டியாளராக இருந்தார். லட்சுமண் கணேஷ் தட்டே என்ற சுயேட்சை வேட்பாளரை வலதுசாரி இந்து மகாசபா ஆதரித்தது. இவர்கள் தவிர மேலும் இரு சுயேட்சை வேட்பாளர்களும் போட்டியிட்டனர். மிகப்பெரும்பாலான கட்சிகளின் ஆதரவையும் மதிப்பையும் பெற்றிருந்த ராஜேந்திர பிரசாத் 83.8 % வாக்குகளுடன் எளிதில் வெற்றி பெற்றார்.
# 1952 இந்தியக் குடியரசுத் தலைவர் தேர்தல்

## முடிவுகள்

ஆதாரம்:  
| வேட்பாளர் | வாக்காளர் குழு வாக்குகள் |
| --- | --- |
| ராஜேந்திர பிரசாத் | 507,400 |
| கே. டி. ஷா | 92,827 |
| லட்சுமண் கணேஷ் தட்டே | 2,672 |
| சவுதிரி ஹரி ராம் | 1,954 |
| கிருஷ்ண குமார் சாட்டர்ஜி | 533 |
| **மொத்தம்** | **605,386** |
# மகட்பாற்காஞ்சி

தமிழில் தோன்றியுள்ள இலக்கியங்களில் காணப்படும் பொருள் அகத்திணை என்றும், புறத்திணை என்றும் பாகுபடுத்தப்பட்டுள்ளது. அகத்திணை மனத்திற்குத் தெரியும் ஆண்-பெண் உறவு பற்றியது. மறைவின்றி ஊரில் நடக்கும் நிகழ்ச்சிகள் புறத்திணை.  
தொல்காப்பியம் புறத்திணையில் ஏழு பகுப்புகளை வைத்துள்ளது. அவற்றில் ஒன்று காஞ்சித்திணை. நிலையில்லாத உலகில் நிகழ்வனவற்றைக் கூறுவது காஞ்சித்திணை  
அதன் துறைகள் பலவற்றுள் மகட்பாற்காஞ்சி என்பது ஒன்று. 'நிகர்த்து மேல் வந்த வேந்தனொடு முதுகுடி மகட்பாடு அஞ்சிய மகட்பால்' என்று தொல்காப்பியம் அதனைக் குறிப்பிடுகிறது. அரசனுக்குப் பெண் தர அஞ்சும் முதுகுடியைப் பெருமைப்படுத்திக் கூறுவது மகட்பாற்காஞ்சி.  
மகட்பாற்காஞ்சி என்னும் துறைப் பாடல் புறநானூற்றுத் தொகுப்பில் 20 உள்ளன. இது பொதுவியல் என்னும் பகுதியில் வரும் துறை.  
தொல்காப்பியம் இப் பொருள் மேல் வரும் பாடல்களைக் காஞ்சித்திணையில் அடக்கிக் காட்டுகிறது. புறப்பொருள் வெண்பாமாலை இலக்கணமும் தொல்காப்பிய வழியில் செல்கிறது.
- ஒப்பிட்டுக்கொள்வோம். மகள் மறுத்தல்
# மகட்பாற்காஞ்சி

## புறநானூறு

- விரும்பிய வேந்தன் பெருஞ்சினத்தன். தந்தையும் பெண்ணைத் தரமாட்டான். தாய் ஊருக்குப் பகை உண்டாக்கும் இந்தப் பெண்ணை வளர்த்திருக்கிறாளே!
- இவள் பாரி நாட்டுப் பனிச்சுனை போல அரியள். இவளை அமுக்கப்போவது யார்?
- வேம்பு, ஆர், போந்தை அணிந்த வேந்தர் வரினும் மகளைத் தரமாட்டான்.
- வேந்தர் நெஞ்சம் கொண்டு ஒளித்தாள்.
- ஆனிரை மீட்கும் கரந்தை வீரனுக்கு என வரைந்து சொல்லிவைக்கப்பட்டிருந்தாள்.
- இவளால் இந்த ஊர் யானை கலக்கிய குளம் போல் ஆகிவிடுமோ?
- மயிலைக் கண்ணி பெருந்தோள் குறுமகள் யார் மகள்?
- கடல் வணிகத்தால் செல்வம் மிக்க முசிறி அளவு பொருள் தரினும் பெண்ணைத் தரமாட்டான்.
- காஞ்சிப் பனிமுறி சூடியவள்.
- வந்தோர் பலரே வம்ப வேந்தர்.
- இவள் நலன் ஊரைப் பாழாக்கும்.
- அகுதை கூடல் நகரம் போல் கூந்தல் உடையவள்.
- தாய் இவளைப் பெறாமல் இருந்தால் இந்த ஊருக்குத் துன்பமை இல்லையே.
- மரத்தில் பற்றிய சிறு தீ போல இவள் ஊரைச் சுடுகிறாள்.
- வேந்தர் இவளை ஆகத்துச் சுணங்கை அணைத்துக் கொள்ளாமல் விடமாட்டார்கள் போல் இருக்கிறதே!
- கடல் கண்டு அன்ன படை சூழ்ந்திருக்கிறதே!
- உறையூர் போன்ற செல்வம் தந்தாலும் இவளைத் தந்தை தரமாட்டான்.
- வல்வில் தொல்குடி மன்ன்ன் மகள்.
- வேல் வீரர் வெள்ளம் போல் குவிந்துள்ளனரே!
- இவளால் ஊரே சுடுகாடாகிவிட்டது.
# பெரமோன்

**பெரமோன்** (*pheromone*) என்பது பொதுவாக ஒரு உயிரினம் தன் இனத்தைச் சேர்ந்த மற்ற உயிரிகளுடன் தொடர்பு கொள்ளும் பொருட்டு சுற்றுப்புறத்தில் சுரக்கும் மணமுடைய வேதிப்பொருள் ஆகும். ஆனால் ஒரு உயிரினத்தின் ஃபெரமோன் மற்றொரு இன உயிரினத்தில் துலங்கல் உண்டாக்குவதும் அறியப்பட்டுள்ளது.  
பெரமோன்கள் உண்டாக்கும் விளைவு உள்ளுணர்வால் ஏற்படுவதாகும். இது உயிரினம் கற்றறிந்து உண்டாவதில்லை. மனிதன் உள்ளிட்ட அனைத்து விலங்கினங்களிலும் பெரமோன்கள் காணப்பட்டாலும் பூச்சியினங்களிலேயே இது மிகப்பரவலாய்க் காணப்படுகிறது. பெரமோன்களைப் பற்றிய அறிவு வாசனைத் திரவியங்கள் தயாரித்தல், பூச்சிகளைக் கட்டுப்படுத்தல் போன்றவற்றில் பயன்படுத்தப்படுகிறது.
# பெரமோன்

## பூச்சி பெரமோன்கள்

### எச்சரிக்கை பெரமோன்

எறும்புக் கூட்டத்தில் ஓர் எறும்பு தொந்தரவு செய்யப்பட்டால் அது எச்சரிக்கை ஃபெரமோனை வெளியிடும். இதனால் ஈர்க்கப்படும் எறும்புகள் அவ்விடம் நோக்கி வந்து தொந்தரவைச் சரி செய்ய முயலும். இந்த ஃபெரமோன் மறைந்ததும் எறும்புகள் தங்கள் வேலைகளில் ஈடுபடத் துவங்கும்.
# பெரமோன்

## பூச்சி பெரமோன்கள்

### பாதை பெரமோன்

சில எறும்புகள் உணவைக் கண்டுபிடித்து அதைக் கூட்டிற்கு எடுத்துவரும் போது வந்த பாதையில் பாதை ஃபெரமோன்களை சுரக்கும். இதனால் கவரப்பட்ட மற்ற எறும்புகள் அதே பாதையில் சென்று உணவைக் கண்டுபிடித்துக் கூட்டிற்குக் கொண்டு வரும். அவையும் அதேபோல் வரும் வழியில் ஃபெரமோன்களைச் சுரக்கும். உணவு தீர்ந்ததும் எறும்புகள் ஃபெரமோன்களைச் சுரப்பதை நிறுத்தி விடும்.
அத்தோடு இந்த ஃபெரமோன்கள் எளிதில் ஆவியாகியும் விடும். எனவே எறும்புகள் குழம்புவதில்லை.
# பெரமோன்

## பூச்சி பெரமோன்கள்

### அரசித் தேனீயின் கீழ்த்தாடை பெரமோன்

உண்மையைச் சொல்ல வேண்டுமென்றால் அரசித் தேனீ ஒரு முட்டை போடும் இயந்திரமே ஆகும். ஓர் உறைக்குள் இரு வாள்கள் இருக்க முடியாதது போல் ஒரு தேனீக் கூட்டில் இரு அரசிகள் இருக்க முடியாது. இதற்குக் காரணம் அரசித் தேனீ சுரக்கும் ஒரு வித ஃபெரமோன் ஆகும். இது அரசியின் கீழ்த்தாடையில் உள்ள சில சுரப்பிகளால் சுரக்கப்படுகின்றன.
இதன் விளைவுகளாவன:
- பணியாளர் தேனீக்களை தனக்கு உணவூட்ச் செய்தல்
- இன்னொரு அரசி அறை கட்டப்படாமல் தடுத்தல்
- பணியாளர்களில் அண்டகங்கள் உருவாகாமல் தடுத்தல்
# பெரமோன்

## பூச்சி பெரமோன்கள்

### பால் ஈர்ப்பு பெரமோன்

பூச்சியினங்களில் பொதுவாக பெண் பூச்சிகளே பால் ஈர்ப்பு ஃபெரமோன்களை வெளிவிடுகின்றன. இவை வணிகரீதியாகத் தயாரிக்கப்பட்டு பூச்சிப் பொறிகளாகப் பயன்படுத்தப்படுகின்றன.
# பெரமோன்

## தாவர பெரமோன்கள்

தாவர பெரமோன்களும் அறியப்பட்டுள்ளன. பூச்சிகளால் மகரந்தச் சேர்க்கை நிகழ்த்தும் ஆர்க்கிடுகள் ஆண் பூச்சியைக் கவர பெண் பூச்சியின் மணத்தை வெளியிடுகின்றன.
# பெரமோன்

## பாலூட்டி பெரமோன்கள்

### எல்லை பெரமோன்கள்

வயது வந்த ஆண் நாய்கள் காலைத் தூக்கிக் கம்பத்தில் சிறுநீர் கழிப்பதைப் பார்த்திருக்கலாம். இது மற்ற ஆண் நாய்களுக்குத் தனது எல்லையைத் தெரிவிப்பதற்கான ஃபெரமோன் வெளியீடு ஆகும்.
# பெரமோன்

## பாலூட்டி பெரமோன்கள்

### மனித பெரமோன்கள்

மனிதர்களிலும் ஃபெரமோன்கள் சுரக்கப்படுகின்றன. விடுதியில் ஒன்றாகத் தங்கியிருக்கும் பெண்களுக்கு மாத விலக்கு ஒரே நேரத்தில் உண்டாவது அறியப்பட்டுள்ளது. இது ஃபெரமேனா் விளைவே என்றறியப்பட்டு உள்ளது. இந்த ஃபெரமோன்கள் அக்குளில் இருந்து சுரக்கப்படுகின்றன.  
ஒரு ஆண் பெண்களைக் கவர்வதிலும் ஃபெரமோன்கள் முக்கியப் பங்கு வகிக்கின்றன. இந்த அடிப்படையில் பல வாசனைத் திரவியங்கள் வெளியிடப்படுகின்றன.
# காஞ்சித் திணை

**காஞ்சித் திணை** தொல்காப்பியர் நோக்கில் புறத்திணைப் பகுதியில் வரும் 7 திணைகளில் ஒன்று. இது அகத்திணையில் வரும் 7 திணைகளில் ஒன்றாகிய பெருந்திணையின் புறப்பகுதியாகும். (தொல்காப்பியம் 1023)  
இது வாழ்க்கைப் பாங்கில் பல வகைகளில் சிறப்பு மிக்கது. உலகின் நிகழ்வுகள் நிலையில்லாதவை. இந்த நிலையில்லாத உலகில் நிலைபேறுடைய புகழை நாடிச் செயல்படும் நிகழ்ச்சிகளைக் கூறுவது காஞ்சித்திணை. (தொல்காப்பியம் 1024)  
புறப்பொருள் வெண்பாமாலை என்னும் கி.பி. ஏழாம் நூற்றாண்டு நூல் இதனை வேறுவகையில் பாகுபடுத்திக் கூறியுள்ளது.
- போர் முறையில் காஞ்சித்திணை என்பது தன் நாட்டைத் தாக்கிய வேந்தனிடமிருந்து தன்னை விடுவித்துகொள்ளப் போராடுவது. (புறப்பொருள் வெண்பாமாலை 61)
- வாழ்க்கை முறையில் காஞ்சித்திணை என்பது மூதுரை, முதுமொழிக் காஞ்சி, வாழ்க்கை நிலையாமை, பொருண்மொழிக் காஞ்சி, புத்தேள்(தேவர்) உலகம், காடுவாழ்த்து - என்று ஆறு துறைகளைக் கொண்டது. (புறப்பொருள் வெண்பாமாலை 268)  
நாட்டின் மேல் படையெடுத்து வரும் வஞ்சிமலர் சூடிய வீரர்களை காஞ்சித்திணை வீரர்கள் நாட்டு எல்லையில் தடுத்து நிறுத்துவர். இவ்வீரர்கள் காஞ்சிப் பூமாலையை’ சூடிச்செல்வர்.  
: வெட்சி நிரை கவர்தல்; மீட்டல் கரந்தையாம்
: வட்கார் மேல் செல்வது வஞ்சி ; **உட்காது**
: **எதிர்ஊன்றல் காஞ்சி** ; எயில்காத்தல் நொச்சி
: அது வளைத்தல் ஆகும் உழிஞை - அதிரப்
: பொருவது தும்பையாம் ; போர்க்களத்து மிக்கோர்
: செரு வென்றது வாகையாம்  
புறத்திணைகளின் செய்திகளை கூறும் இந்தப் பழம்பாடல் மூலம் இத்திணையை விளக்கலாம்.
# பொதுஅறிவு தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட **பொதுஅறிவு நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 1951 -1960

- *அறிவுக் கட்டுரைகள்: பகுதி 1* - ந. சி. கந்தையாபிள்ளை. நூற்பதிப்புக் கழகம், 1வது பதிப்பு: மார்ச் 1956.
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 1951 -1960

### ஆண்டு 1994

- *அறிவியல் சிந்தனை அலைகள்* - பா. தனபாலன். 1வது பதிப்பு: 1994.
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 1951 -1960

### ஆண்டு 1992

- *பொது அறிவுச் சுடர் 2003* - எஸ். எல். எம். மஹ்ரூப். கண்டி, சிந்தனை வட்டம் 7வது பதிப்பு: ஜனவரி 2003, 1வது பதிப்பு: டிசம்பர் 1992.
- *புதிய பொது அறிவுச் சுடர் 2005* - எஸ். எல். எம். மஹ்ரூப். கண்டி, சிந்தனை வட்டம் 9வது பதிப்பு: ஓகஸ்ட் 2005, 1வது பதிப்பு: டிசம்பர் 1992.
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 1951 -1960

### ஆண்டு 1998

- *வியப்புமிகு உலகச் செய்திகள்* - சி.எஸ்.எஸ். சோமசுந்தரம், 1ம் பதிப்பு: நவம்பர் 1998.
- *சர்வதேச நினைவு தினங்கள்* - யூ. எல். அலியார். (சம்மாந்துறை 02: பைத்துல் ஹிக்மாஹ்) சூன் 1998. .
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 1951 -1960

### ஆண்டு 1999

- *நுண்ணறிவு* - டி. லோகநாதன். (அஸ்ரன் பதிப்பகம்) 1வது பதிப்பு 1999.
- *பொதுச் சாதாரணப் பரீட்சைக்கான கற்றல் வழிகாட்டி* - மொழி பெயர்ப்புக்குழு. (கல்வி, உயர் கல்வி அமைச்சு, இணை வெளியீட்டாளர்கள்: பல்கலைக்கழக மானிய ஆணைக்குழுவின் பரீட்சை அலகு) 1வது பதிப்பு, ஓகஸ்ட் 1999.
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2004

- *நுண்ணறிவு.(I Q for all)* - உமாசங்கர். (அரியாலை விஞ்ஞான அக்கடெமி) 1வது பதிப்பு, ஏப்ரல் 2004. .
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2005

- *வியக்கவைக்கும் தமிழர் அறிவியல்* - மாத்தளை சோமு, 1வது பதிப்பு: சித்திரை 2005.
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2006

- *20ஆம் நூற்றாண்டில் ஒரு பார்வை* - ஐ. எஸ். டீன் (தொகுப்பாசிரியர்). (இஸ்லாமிய நலன்புரி விவகார ஒன்றியம்) செப்டெம்பர் 2006.
- *பொது அறிவு - நிகழ்காலத் தகவல் துளிகள் (தொகுதி 01)* - பீ. எம். புன்னியாமீன். கண்டி, சிந்தனை வட்டம், 1வது பதிப்பு: ஒக்டோபர் 2006,
- *பொது அறிவுச் சரம் (தொகுதி 01)* - பீ. எம். புன்னியாமீன். கண்டி, சிந்தனை வட்டம், 1வது பதிப்பு: செப்டெம்பர் 2006 .
- *பொது அறிவுச் சரம் (தொகுதி 02).* - பீ. எம். புன்னியாமீன். கண்டி, சிந்தனை வட்டம்), 1வது பதிப்பு: செப்டெம்பர் 2006, .
- *பொது அறிவுச் சரம் (தொகுதி 03)* - பீ. எம். புன்னியாமீன், கண்டி, சிந்தனை வட்டம், 1வது பதிப்பு: செப்டெம்பர் 2006. .
- *பொது அறிவுச் சரம் (தொகுதி 04)* - பீ. எம். புன்னியாமீன், கண்டி,சிந்தனை வட்டம், 1வது பதிப்பு: ஒக்டோபர் 2006. .
- *பொது அறிவுச் சரம் (தொகுதி 05)* - பீ. எம். புன்னியாமீன், கண்டி, சிந்தனை வட்டம், 1வது பதிப்பு: ஒக்டோபர் 2006. .
- *பொது அறிவுச் சரம் (தொகுதி 06)* - பீ. எம். புன்னியாமீன், கண்டி, சிந்தனை வட்டம், 1வது பதிப்பு: ஒக்டோபர் 2006. .
- *பொது அறிவுக் களஞ்சியம்* - எஸ். எல். எம். மஹ்ரூப். கண்டி, சிந்தனை வட்டம், 1வது பதிப்பு: ஒக்டோபர் 2006. .
# பொதுஅறிவு தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2007

- *அறிவுச் சுரங்கம்* - இ.சிறிஸ்கந்தராசா. 1வது பதிப்பு: ஏப்ரல் 2007.
- *பொது அறிவுடன் சமகால நிகழ்வுகள்* - எஸ். எல். எம். மஹ்ரூப். கண்டி சிந்தனை வட்டம். .
# பொதுஅறிவு தமிழ் நூல்களின் பட்டியல் (இலங்கை)

## ஆண்டு குறிப்பிடப்படாதவை

- **பொது அறிவு** - வி. ஏ. சிவராசா, (யாழ்ப்பாணம்) 1ம் பதிப்பு: ஆண்டு குறிப்பிடப்படவில்லை.  
- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# இந்திய வாக்காளர் குழு

**இந்தியாவின் வாக்காளர் குழு** (*Indian electoral college*) என்பது இந்தியாவின் குடியரசுத் தலைவரை தேர்ந்தெடுக்க மாநிலங்களின் சட்டமன்ற உறுப்பினர்களுக்கும் மக்களவை, மாநிலங்களவை உறுப்பினர்களுக்கும் இந்திய அரசியலமைப்புச் சட்டம் 55(2) பிரிவு வழங்கியுள்ள உரிமைகளில் ஒன்றாகும்.
# வம்போ பூங்கா

**வம்போ பூங்கா** (Whampoa Garden) **வம்போ பூங்கா குடியிருப்புத் தொகுதி** என்பது ஹொங்கொங், கவுலூன் நகர மாவட்டம், கவுலூன் பகுதியில் ஹொங் ஹாம் நகரில் கட்டப்பட்ட ஒரு மிகப் பெரிய மக்கள் குடியிருப்புத் தொகுதியாகும். இது ஒரு தனியார் குடியிருப்புத் தொகுதியாகும். இந்த தனியார் குடியிருப்புத் தொகுதி "ஹச்சிசன் வம்போ வரையறுக்கப்பட்ட நிறுவனம்" ஊடாக கட்டப்பட்டது ஆகும்.  
இந்த வீட்டுக் குடியிருப்புத் தொகுதிகளின் நடுவே ஒரு கப்பல் வடிவ குடியிருப்புத் தொகுதியும் ஒன்று உள்ளது.
# வம்போ பூங்கா

## மேலதிக விளக்கம்

இது முன்னாள் "வம்போ" எனும் பெயரில் கப்பல் கட்டுமிடமாக இருந்த இடமாகும். இந்த குடியிருப்புத் தொகுதிகளின் கட்டுமாணப் பணி 1991 ஆம் ஆண்டு நிறைவு பெற்றது. இந்த "வம்போ பூங்கா" குடியிருப்புத் தொகுதிகள் 12 வளாகங்களைக் கொண்டுள்ளது. இந்த 12 வளாகங்களுக்குள்ளும் 88 குடியிருப்புக் கட்டடங்களைக் கொண்டுள்ளன. அவை குடியிருப்புத் தொகுதிகளாகவும், வணிகக் கட்டடங்களாகவும் உள்ளன. இந்த வீட்டுத் தொகுதிகளில் மட்டும் கிட்டத்தட்ட 50,000 ஆயிரம் மக்கள் வசிப்பதாக கணிப்பிடப்பட்டுள்ளது.  
இந்த குடியிருப்பு வளாகங்களுக்குள் உள்ளோருக்கான அனைத்து வசதிகளும் உள்ளன. அதாவது வணிகக் கட்டடங்கள், பூங்கா, பேருந்து மற்றும் பொது போக்குவரத்து வாகனங்கள் நிறுத்தகம், திரையரங்கு, உணவகங்கள், ஆரம்ப பாடசாலைகள், பாரிய குடியிருப்பாளர் வாகனத் தரிப்பிடம் போன்றனவும் உள்ளடக்கம்.  
இந்த குடியிருப்புத் தொகுதிகள் 12 லும், உள்ள 88 கட்டடங்களிலும் உள்ள வீடுகளில் எண்ணிக்கை 10,519 ஆகும். ஒவ்வொன்றும் 350 முதல் 1,110 சதுர அடிகளைக் கொண்ட வீடுகளாகும்.
# வம்போ பூங்கா

## வெளியிணைப்புகள்

- The location of Whampoa Garden, Hung Hom, Hong kong
- Whampoa World
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

பிப்ரவரி 20, 2011 அன்று புதுச்சேரியில் தமிழ் விக்கிப்பீடியா அறிமுகக் கூட்டம் ஒன்றுக்கு ஏற்பாடு செய்யப்பட்டுள்ளது. புதுச்சேரி வலைப்பதிவர் சிறகம் இதற்கான ஏற்பாடுகளை செய்துவருகிறது. ஆர்வமுள்ள அனைவரும் கலந்து கொள்ளலாம். தொடர்புக்கு இரா.சுகுமாரன் +9194431 05825
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

## நேரம், இடம்

நாள்: பிப்ரவரி 20, 2011.  
நேரம்: காலை 10 மணி முதல் பகல் 1 மணி வரை.  
இடம்:  
வணிக அவை (சிறிய அரங்கம்),
பாரதி பூங்கா அருகில்,
புதுச்சேரி.
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

## நிகழ்ச்சி நிரல்

- 10:00 - தமிழ் விக்கிமீடியா திட்டங்கள் அறிமுகம்
- 11:00 - விளக்கப் பயிற்சிகள்
- 12:00 - கலந்துரையாடல்
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

## நிகழ்ச்சிக் குறிப்பு

நிகழ்வு 11 மணிக்குத் தொடங்கி 1 மணிக்கு முடிந்தது. ஏறத்தாழ 30 பேர் வந்திருந்தனர். முதலில் விக்கிப்பீடியா வரலாறு, தமிழ் விக்கிப்பீடியா வளர்ந்த விதம், த.வி.யின் முக்கியத்துவம், பிற தமிழ் விக்கித் திட்டங்கள் ஆகியவற்றை விளக்கினேன். பிறகு ஒரு புதிய கட்டுரையை எப்படித் தொடங்குவது, ஏற்கனவே உள்ள கட்டுரைகளை எப்படி திருத்துவது போன்ற விசயங்களைச் செயல்முறையாக விளக்கினேன். வந்திருந்தோர் அனைவரும் கணினி, இணைய இணைப்பு உடையவர்கள். விக்கி பற்றி ஏற்கனவே அறிந்தவர்கள் என்பதால், விக்கியில் எப்படி எழுதுவது என்ற செயல்முறை விளக்கத்தில் கூடுதல் ஆர்வம் காட்டினார்கள். நம்பகத் தன்மை காக்கப்படுவது எப்படி, தகவல்களுக்கு எந்த அளவு பொறுப்பு ஏற்பீர்கள் போன்ற அடிக்கடி கேட்கப்படும் கேள்விகள் நிறைய வந்தன். விழுப்புரத்தில் இருந்து வந்திருந்த மூத்த பொறியாளர் தமிழநம்பியும் அவரது நண்பர் தாமரைக்கோ அவர்களும் அரசும் பல்கலைகளும் ஏற்கனவே வெளியிட்டுள்ள அகரமுதலிகளைத் தமிழ் விக்சனரியில் சேர்க்க வேண்டும் என்று கோரினர். தமிழ் இணையக் கல்விக்கழகத்தின் அகரமுதலிகளை எவ்வாறு பதிவேற்றினோம் என்பதை விளக்கி, இதே போல் தொடர்புகளைப் பெற்றுத் தந்தால் பல வளங்களைச் சேர்க்கலாம் என்று குறிப்பிட்டேன். நிகழ்வு முடிந்த பின்னும் பலரும் தனிப்பட்ட முறையில் கேள்விகளைக் கேட்டுத் தெளிவு பெற்றனர்.  
புதுச்சேரி வலைப்பதிவர் சிறகத்தின் ஒருங்கிணைப்பாளர் திரு. இரா. சுகுமாரன் தானே முன்வந்து இந்நிகழ்ச்சிக்கான அனைத்து ஏற்பாடுகளையும் செய்தார். இதற்கென குறிப்பிடத்தக்க பொருட்செலவு, உழைப்பில் விளம்பரத் துண்டு பிரசுரங்கள், நிகழ்ச்சிப் பதாகை, அரங்க வாடகை, கருவிகள் ஆகியவற்றை ஏற்பாடு செய்திருந்திருந்தார். ஏற்கனவே தமிழிணையம் தொடர்பான பல விழிப்புணர்வுப் பணிகளில் ஈடுபட்டுள்ளார்கள். நண்பர் இரா. சுகுமாரனுக்கும், புதுச்சேரி வலைப்பதிவர் சிறகத்துக்கும் நமது நன்றிகளைத் தெரிவித்துக் கொள்கிறேன்.  
பி.கு: நிகழ்ச்சி பற்றிய துண்டுப்பதிப்பிலும் செய்திக் குறிப்பிலும் என்னை நிருவாகி என்று குறிப்பிட்டுள்ளனர். பொதுவாக, நாம் எவருமே எங்கும் இவ்வாறு முன்னிறுத்துவதில்லை. எனினும், பொறுப்புகளைக் குறிப்பிடுவதால் நிகழ்வுக்கு இன்னும் கூடுதல் பேர் வரலாம் என்று தெரிவிக்கப்பட்டதால், அவ்வாறு குறிப்பிட ஒப்புக்கொண்டேன்.  
படங்கள்:
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

## பங்கு கொள்வோர்

- இரவி
- திரட்டி வெங்கடேஷ்
- இரா.சுகுமாரன்
- கோ. சுகுமாரன்
- அரியாங்குப்பத்தார் '''
- ம. இளங்கோ விக்கி ஆர்வலர்,
- தமிழ்நம்பி
- ந.செங்கதிர்
- செழியா
- கப்பல் சேகர் என்.பில்டு ஆர்வலர்
- ஐ.ஜி. (எ) அருள்ராஜ் - ஆசிரியர் - மாஞ்சாலை அரியாங்குப்பம்.
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

## ஊடகங்களில்

- விக்கிப்பீடியாவில் தமிழ் கட்டுரைகள் அதிகமாக இடம் பெற வேண்டும், தினமணி, பெப்ரவரி 21, 2011
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

## வலைப்பதிவுகளில்

- புதுச்சேரி வலைப்பதிவர் சிறகம்
# விக்கிப்பீடியா:பெப்ரவரி 20, 2011 விக்கிப் பட்டறை புதுச்சேரி

## வாழ்த்துகள்

- நிகழ்ச்சி நடக்க உறுதுணையாக இருந்த அனைவருக்கும் வாழ்த்துகள் --குறும்பன் 05:10, 22 பெப்ரவரி 2011 (UTC)
- இரா. சுகுமாரனுக்கும், புதுச்சேரி வலைப்பதிவர் சிறகத்தும் எனது நன்றிகளும் பாராட்டுகளும்--சோடாபாட்டில்<sup>உரையாடுக</sup> 05:37, 22 பெப்ரவரி 2011 (UTC)
- இதற்குழைத்த அனைவருக்கும், எனது வாழ்த்துக்களும், வணக்கங்களும்.<small>--தகவலுழவன் 16:31, 22 பெப்ரவரி 2011 (UTC)</small>
- சிறப்பாக பட்டறை நடத்தி முடித்தமைக்கு வாழ்த்துக்கள். ஒழுங்கமைத்து செய்த சுகுமாரனுக்கு நன்றிகள். --Natkeeran 01:47, 23 பெப்ரவரி 2011 (UTC)
- புதுவையில் அருமையாக நிகழ்ச்சியாக நடத்திய அனைவருக்கும் நன்றிகள்! வாழ்த்துகள்! --பெ. கார்த்திகேயன் (Karthi.dr)<sup>\உரையாடுக</sup> 03:18, 23 பெப்ரவரி 2011 (UTC)
- அனைவரும் பாராட்டுக்குரியவர், கலந்து கொண்டோரும் நடத்தியோரும். வாழ்த்துகள்.--பரிதிமதி 03:32, 23 பெப்ரவரி 2011 (UTC)
- சிறப்பாகப் பட்டறையை ஒருங்கிணைத்த புதுவை வலைப்பதிவர் சிறகத்திற்கும் இரா.சுகுமாரனுக்கும் பாராட்டுகளும் வாழ்த்துகளும் !! அறிமுகப்படுத்தி செயல்முறை விளக்கங்கள் தந்த இரவிக்கும் பாராட்டுக்கள் !!--மணியன் 09:33, 23 பெப்ரவரி 2011 (UTC)
- பாராட்டிய அனைவருக்கும் நன்றி, புதுச்சேரி வலைப்பதிவர் சிறகத்தின் கீழே உள்ள நண்பர்களும் தான் இந்த பாராட்டுக்குரியவர்கள். குறிப்பாக கோ.சுகுமாரன், பேராசிரியர் நா.இளங்கோ, ஏ.வெங்கடேசு, ம.இளங்கோ, தமிழநம்பி, அ.சந்திரசேகரன், ஓவியர் இராசராசன், சு.காளிதாசு, பா.மார்கண்டன், கலைவாணன், கோ.பழநி, பா.காளிதாசு மற்றும் விக்டர் ஆகியோர் இந்த வாழ்த்துகளுக்கும் பாராட்டுக்கும் உரியவர்கள் .--இரா.சுகுமாரன் 14:32, 23 பெப்ரவரி 2011 (UTC)
# வம்போ கப்பல் கட்டடம்

**வம்போ கப்பல் கட்டடம்** என்பது கப்பல் வடிவில் கட்டப்பட்ட ஒரு மக்கள் குடியிருப்பு மற்றும் வணிகக் கட்டடமாகும். இது ஹொங்கொங், கவுலூன் நகர மாவட்டம், கவுலூன் பகுதியில் ஹொங் ஹாம் நகரில் வம்போ பூங்கா எனும் பெயரில் கட்டப்பட்ட ஒரு மிகப் பெரிய மக்கள் குடியிருப்புத் தொகுதிகளின் நடுவே உள்ளது . இது "ஹச்சிசன் வம்போ வரையறுக்கப்பட்ட நிறுவனம்" ஊடாக கட்டப்பட்டது ஆகும். இக்கட்டடத்தில் பெரும் பகுதி வணிக கடைக்களாகவே உள்ளன.
# வம்போ கப்பல் கட்டடம்

## வரலாறு

இந்த கட்டடம் 1991 இல் கட்டி முடிக்கப்பட்டது. முன்னாள் இப்பகுதி கப்பல் கட்டுமிடங்களாக இருந்ததன் நினைவாக வம்போ பூங்கா மக்கள் குடியிருப்புத் தொகுதிகளின் நடுவே இக்கட்டடம் கட்டப்பட்டுள்ளது.
# வம்போ கப்பல் கட்டடம்

## வெளியிணைப்புகள்

- The location of Whampoa Garden
- Whampoa World
- வம்போ பூங்கா
# ஹொங் ஹாம்

ய கட்டடங்கள் (2009)]]  
ஹொங் ஹாம் நகரின் அழகிய ஒரு கட்டடம்]]
, துறைமுக அங்காடி உல்லாசகம், ஹொங் ஹாம் வள்ளத் துறை]]
முன்பு உள்ள சுங்கச்சாவடி]]
**ஹொங் ஹாம்** (Hung Hom) என்பது ஹொங்கொங்கின் என்பது கவுலூன் நகர மாவட்டம், கவுலூன் பகுதியில் உள்ள ஒரு நகரம். இது சிம் சா சுயி நகரத்துக்கு அருகில் உள்ளது. ஹொங் ஹாம் நகரம் மிகுதியான மக்கள் குடியிருப்புத் தொகுதிகளைக் கொண்ட ஒரு நகரம். அத்துடன் வணிகம் மற்றும் தொழில் மையங்களையும் கொண்டுள்ளது. இந்த நகரின் தெற்காக விக்டோரியா துறைமுகம் உள்ளது. அத்துடன் ஹொங் ஹாம் குடா பகுதி ஹொங்கொங்கின் நிலமீட்பு கட்டுமானப் பணியின் ஒரு பகுதியும் ஆகும்.
# ஹொங் ஹாம்

## மக்கள்

ஹொங் ஹாம் நகரம் யப்பானியர் செறிந்து வாழும் ஒரு இடமாகும். அத்துடன் கொரியர்கள், பாக்கிச்சுத்தானியர்கள், இந்தியர்கள் கூடுதலாக வாழும் பகுதிகளில் இதுவும் ஒன்று ஆகும்.
# குடிப் பூ

சங்ககாலத்தில் சிற்றூர் மக்கள் பல குடும்பங்கள் ஒன்று சேர்ந்து கூட்டம் கூட்டமாக வாழ்ந்துவந்தனர். அவர்களில் பெரும்பாலோர் ஒரே குடியைச் சேர்ந்த மக்கள். இந்தக் குடியினருக்குத் தனித்தனி அடையாளப் பூக்கள் இருந்தன. அவற்றை அக் குடியைச் சேர்ந்த ஆடவர் தம் தலையில் சூடிக்கொண்டனர். பூவின் அகர வரிசையில் அக்குடியைச் சேர்ந்த மக்களை இங்குத் தொகுத்துக் காணலாம்.
# குடிப் பூ

## மூவேந்தர் குடிப்பூ

- ஆர் (ஆத்தி) - சோழர்
- குல்லை - வடுகர் பெருமகன் கட்டி (குறுந்தொகை 11)
- போந்தை (பனை) - சேரர்
- பனங்குருத்து மாலைகளைத் தலையில் சூடிக்கொண்டனர்.
- வேம்பு - பாண்டியர்
# கணினியியல் தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட கணனியியல் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# கணினியியல் தமிழ் நூல்களின் பட்டியல் (இலங்கை)

## ஆண்டுகள் 1991 - 2000

### ஆண்டு 2000

- *தமிழ் மூலம் MS WORD 2000*. - றமணன் (இயற்பெயர் எஸ். ஏ. ஞானேஸ்வரன்) 1ம் பதிப்பு: ஏப்ரல் 2000
# கணினியியல் தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2002

- *தமிழ் மூலம் Access XP (2002)* - றமணன் (இயற்பெயர்: எஸ். ஏ. ஞானேஸ்வரன்). 1வது பதிப்பு, ஆடி 2002.
# கணினியியல் தமிழ் நூல்களின் பட்டியல் (இலங்கை)

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# ஹொங் ஹாம் குடா

**ஹொங் ஹாம் குடா** (Hung Hom Bay) என்பது ஹொங்கொங், கவுலூன் பகுதியில் ஹொங் ஹாம் நகரத்தை அண்டியிருக்கும் (இருந்த) ஒரு குடாவாகும். இது ஹொங்கொங்கின் இயற்கை துறைமுகங்களில் ஒன்றான விக்டோரியா துறைமுகம் கடலோடு இணைந்தப் பகுதியாகும்.
# ஹொங் ஹாம் குடா

## வரலாறு

பிரித்தானியர் ஹொங்கொங்கை கைப்பற்றியக் காலமான 1850 ஆம் ஆண்டு முதலே இந்த குடா கடல் பரப்பு, பலமுறை கடலை நிரப்பி நிலம் மீட்பு திட்டங்களுக்கு உள்ளானது. 1996 ஆண்டு காலவரையில் இந்த குடாப் பகுதி கிட்டத்தட்ட மறைந்த நிலையை அடைந்தது. இந்த குடா கடல் பரப்போரமாக இருந்த பாறைகள் மலைக்குன்றுகள் போன்றனவும் தரைமட்டமாக்கப்பட்டு உருவான பகுதிகளே தற்போது சிம் சா சுயி கிழக்கு மற்றும் ஹொங் ஹாம் எம்டிஆர் தொடருந்தகம் அமைக்கப்பட்டிருக்கும் இடம் போன்றவைகளாகும்.  
தற்போது மீதமுள்ள குடா பகுதியும் தொடர்ந்து மேற்கொள்ளப்பட்டு வரும் கட்டட நிர்மாணப் பணிகளுக்காக நிரப்பப்பட்டு வருகிறது.
# கூடலூர் கிழார்

கூடலூர்க் கிழார் (கூடலூரின்கண் வாழ்ந்த கிழார்) சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் 4 உள்ளன. அவை குறுந்தொகை 166, 167, 214, புறநானூறு 229 ஆகியவை. இப்பாடல்கள் தரும் செய்திகளைத் தொகுத்துக் காணலாம்.
# கூடலூர் கிழார்

## புறம் 229

### கணியம் (சோதிடம்)

எரிமீன் ஒன்று வீழ்ந்த நாளைக் கணித்துப் பார்த்த இந்தக் கூடலூர் கிழார் இந்த ஊரை ஆண்டுவந்த அரசன் யானைக்கட் சேய் மாந்தரஞ்சேரல் இரும்பொறை இன்ன நாளில் துஞ்சும்(இறந்துவிடுவார்) எனக் கண்டறிந்தார். தான் கணித்த அதே நாளில் அந்த அரசன் இறந்துபோனது கண்டு வியந்து பாடிய பாடல் இது.
# கூடலூர் கிழார்

## புறம் 229

### கணியம் (சோதிடம்)

#### எரிமீன் விழுந்த நாள்

பங்குனி மாதம். மேழம் என்னும் சித்திரை வரப்போகிறது. கார்த்திகை நட்சத்திரம். முதல்கால்(முதல்பாதம்). நள்ளிரவு. அந்த ஆண்டில் முதல் 15 நாட்கள் அனுஷ்ட நாளில் தொடங்கி, புனர்பூச நாளில் முடிந்தன. இடைப்பட்ட நடுமீன் மூலம் நாளில்(நட்சத்திர நாள்) எரிமீன் வீழ்ந்தது.  
'ஆடியல் அழற் குட்டத்து, ஆரிருள் அரை இரவில், முடப்பனையத்து வேர் முதலாகப் பங்குனி உயர் அழுவத்துத், தலைநாள்மீன் நிலை திரிய, நிலை நாள்மீன் அதன் எதிர் நேர்தரத், தொல் நாள்மீன் துறை படியப், பாசி செல்லாது, ஊசி முன்னாது, அளக்கர்த் திணை விளக்காகக், கனை எரி பரப்பக் கால் எதிர்பு பொங்கி, ஒருமீன் விழுந்தன்றால் விசும்பினானே' - என்பது பாடலில் உள்ள பகுதி.
- ஆடு = மேழம் = சித்திரை
- அழற்குட்டம் = கார்த்திகை
- முடப்பனை = அனுஷ்ட நாள்
- பாசி = அகழி = அகழி போன்ற தொடக்க நாள் (பிராசி - வடசொல்)
- ஊசி = ஊசிமுனை போன்ற உச்சநாள்
- அளக்கர்த் திணை = கடலால் சூழப்பட்ட நிலவுலகு
- கால் = காற்று
##### சங்ககாலத்தில் இக்கால அறிவியல்
'கனையெரி பரப்பக் கால் எதிர்பு பொங்கி ஒருமீன் வீழ்ந்தன்றால் விசும்பினானே' - இவை பாடலிலுள்ள அடிகள்.  
சூரியனைச் சுற்றிவரும் கோள்களின் வரிசைமுறை புதன், வெள்ளி, பூமி, செவ்வாய், வியாழம், சனி, யுரானஸ், நெப்ட்யூன் என அமைந்துள்ளது. (புளூட்டோ கோள் அன்று என ஒதுக்கிவிட்டனர்).  
செவ்வாய்க் கோளுக்கும் வியாழக் கோளுக்கும் இடையில் விண்கற்கள் மிதக்கின்றன. அவற்றில் ஒன்றிரண்டு எப்போதாவது செவ்வாய்க் கோளையும் தாண்டி பூமியின் ஈர்ப்பு விசைக்குள் வந்துவிடும். அப்போது பூமியைச் சூழ்ந்துள்ள காற்றுமண்டலத்தில் உரசும்போது தீப்பற்றி எரிந்து விழும். இதனை  
எரிமீன் என்கிறோம்.  
கால் என்னும் சொல் காற்றைக் குறிக்கும். காற்றை எதிர்த்ததால் மீன் எரிந்ததாகப் பாடல் கூறுவதில் இக்கால அறிவியல் உண்மையை அக்காலத் தமிழர் உணர்ந்திருந்ததை உணரமுடிகிறது.
# கூடலூர் கிழார்

## புறம் 229

### யானைக்கட் சேய் மாந்தரஞ்சேரல் இரும்பொறை

குறுங்கோழியூர்க் கிழார் இவனது சிறப்புகளைப் பாடியுள்ளார். இணைத்துப் பார்த்துக்கொள்ளலாம்.
# கூடலூர் கிழார்

## குறுந்தொகை 166

- நெய்தல் திணை
:மாந்தை ஊரில் இருப்பது நல்லதுதான். ஆனால் அவர் இல்லாமல் தனியாக இருப்பதுதான் புலம்ப வைக்கிறது - என்கிறாள் தலைவி.
# கூடலூர் கிழார்

## குறுந்தொகை 166

### மாந்தை ஊர்

:கடலலை பெயர்ந்து வரும்போது நாரைகள் கூட்டமாகப் பறந்துவந்து அயிரை மீன்களை உண்டு களிக்கும் ஊர் மாந்தை.
# கூடலூர் கிழார்

## குறுந்தொகை 167

- திணை - முல்லை
:கடிநகர் = பெண் திருமணம் செய்துகொண்டு வாழும் இல்லம்
- செவிலித்தாய் கடிநகர் சென்று தன் வளர்ப்பு-மகள் மகிழ்வாக வாழ்வதை அவளைப் பெற்ற நற்றாய்க்கு எடுத்துரைக்கும் பாடல் இது.
தலைவி தன் காந்தள் மெல்விரல்களால் கட்டித் தயிரைத் தாளிக்கப் பிணைகிறாள். அப்போது நன்றாகத் துவைத்து உடுத்திய தன் ஆடையில் கையைத் துடைத்துக்கொள்கிறாள். தாளிக்கும்போது புகை கிளம்புகிறது. தன் முன்தானையால் கண்ணைப் பொத்திக்கொள்கிறாள். அவளே புளிக் கட்டுச்சோறும் சமைக்கிறாள். அவளது கணவன் அந்தப் புளிக் கட்டுச்சோற்றைத் தாளித்த தயிரில் தொட்டுக்கொண்டு 'இனிமையாக உள்ளது' என்று சொல்லிக்கொண்டே உண்கிறான். அதனைப் பார்த்து தலைவியாகிய அவளது மகளின் முகம் மகிழ்ச்சியில் பூரிக்கிறது. - இதுதான் அங்குள்ள நிலை என்கிறாள் செவிலி.
# கூடலூர் கிழார்

## குறுந்தொகை 214

தலைவனுக்காக ஏங்கி வாடும் தலைவியின் மேல் முருகு ஏறிக்கொண்டது என்று சொல்லி வெறியாட வைக்கிறார்கள். அப்போது தோழி உண்மையை எடுத்துரைக்கிறாள்.  
மரங்களை வெட்டிச் சாய்த்துக் கானவன் தினை விதைத்தான். அதற்குக் காவல் புரிய அவனது மகள் சென்றாள். அவளது இடுப்புக்கு அழகாக அன்று அவன்(தலைவன்) தழையாடை தைத்துத் தந்தான். அதனை அணிந்த அவளுக்கு இன்று அரலை மாலை சூட்டுகிறீர்களே! தகுமா? - எனகிறாள் தோழி.
# கூடலூர் கிழார்

## குறுந்தொகை 214

### வழக்கம்

வெறியாட்டு நிகழும்போது வெறியாடவைக்கும் பெண்ணுக்கு அரலை மாலை (அரலிப் பூ மாலை) சூட்டுவர்.
# நூலியல் தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட நூலியல், நூல்விபரப்பட்டியல் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# நூலியல் தமிழ் நூல்களின் பட்டியல் (இலங்கை)

## 1950 - 1960

### 1957

- *ஈழமுந் தமிழும்* - எப். எக்ஸ். சி. நடராசா. 1ம் பதிப்பு: 1957
# நூலியல் தமிழ் நூல்களின் பட்டியல் (இலங்கை)

## 1961 - 1970

### 1970

- *ஈழத்துத் தமிழ் நூல் வரலாறு* - எப். எக்ஸ். சி. நடராசா. 1ம் பதிப்பு: ஜுலை 1970. 2ம் பதிப்பு: செப்டம்பர் 2001
# நூலியல் தமிழ் நூல்களின் பட்டியல் (இலங்கை)

## 1971 - 1980

### 1977

- *ஈழத்துத் தமிழ் நாவல்கள்: நூல் விபரப்பட்டியல் (1885 - 1976)* - நா. சுப்பிரமணியம். 1ம் பதிப்பு: பெப்ரவரி 1977
# நூலியல் தமிழ் நூல்களின் பட்டியல் (இலங்கை)

## 1980 - 1990

### 1989

- *மட்டக்களப்பு விபரப்பட்டியல்* - சா .ஜோ. செல்வராஜா. 1ம் பதிப்பு: 1989
# நூலியல் தமிழ் நூல்களின் பட்டியல் (இலங்கை)

## 1991 - 2000

### 1994

- *சுவடி ஆற்றுப்படை: முதலாம் பாகம்* - எஸ். எச். எம். ஜெமீல். 1ம் பதிப்பு: ஆகஸ்ட் 1994
# நூலியல் தமிழ் நூல்களின் பட்டியல் (இலங்கை)

## 1991 - 2000

### 1995

- *அல்ஹாஜ் எஸ். எச். எம். ஜெமீல் அவர்களின் எண்ணமும், எழுத்தும்.*' - ஏ. சாஹிபு லெப்பை (தொகுப்பாசிரியர்) 1ம் பதிப்பு: பெப்ரவரி 1995
- *சுவடி ஆற்றுப்படை: இரண்டாம் பாகம்* - எஸ். எச். எம். ஜெமீல். 1ம் பதிப்பு: மே 1995
# நூலியல் தமிழ் நூல்களின் பட்டியல் (இலங்கை)

## 1991 - 2000

### 1997

- **சுவடி ஆற்றுப்படை: மூன்றாம் பாகம்** - எஸ். எச். எம். ஜெமீல். 1ம் பதிப்பு: ஜனவரி 1997
# நூலியல் தமிழ் நூல்களின் பட்டியல் (இலங்கை)

## 2001 - 2010

### 2001

- * இலக்கியச் சுவடுகள்* - சியாமா யூசுப். 1ம் பதிப்பு: 2001
- *எஸ். எம். கமால்தீன் ஆக்கங்கள்: நூல்விபரப்பட்டியல்* - எம். பீ. எம். பைரூஸ். 1ம் பதிப்பு: 2001
- *சுவடி ஆற்றுப்படை: நான்காம் பாகம்* - எஸ். எச். எம். ஜெமீல். 1ம் பதிப்பு: ஜனவரி 2001
# நூலியல் தமிழ் நூல்களின் பட்டியல் (இலங்கை)

## 2001 - 2010

### ஆண்டு 2002

- **நூல்தேட்டம்: தொகுதி ஒன்று** - என். செல்வராஜா (இலண்டன்) 2002
# நூலியல் தமிழ் நூல்களின் பட்டியல் (இலங்கை)

## 2001 - 2010

### ஆண்டு 2004

- *நூல்தேட்டம்: தொகுதி இரண்டு* - என். செல்வராஜா (இலண்டன்) 2004
# நூலியல் தமிழ் நூல்களின் பட்டியல் (இலங்கை)

## 2001 - 2010

### ஆண்டு 2005

- *நூல்தேட்டம் தொகுதி மூன்று* - என். செல்வராஜா (இலண்டன்) 2005
- *நூலியல் பதிவுகள்* - என். செல்வராஜா (இலண்டன்) 2005
- *நூல்தேட்டம்: தகவல் கையேடு* - தம்பிராஜா ஜெயபாலன் (தொகுப்பாசிரியர்). ஐக்கிய இராச்சியம்: அயோத்தி நூலக சேவைகள், 1வது பதிப்பு: ஜுலை 2005.
# நூலியல் தமிழ் நூல்களின் பட்டியல் (இலங்கை)

## 2001 - 2010

### 2006

- *நூல்தேட்டம் தொகுதி 4* - என். செல்வராஜா, ஐக்கிய இராச்சியம்: அயோத்தி நூலக சேவைகள்,1வது பதிப்பு: டிசம்பர் 2006.
- *தூயி தசாம்ச பகுப்பாக்கம்: பிரயோக அணுகல்* - உதித்த அழகக்கோன், (தமிழாக்கம் எம். எஸ். எம். சிஹாம்) கொழும்பு: தேசிய நூலக ஆவணவாக்கல் சேவைகள் சபை: 2006 (தேநூ 346805)
# நூலியல் தமிழ் நூல்களின் பட்டியல் (இலங்கை)

## 2001 - 2010

### ஆண்டு 2007

- *நூல்தேட்டத்தில் கலாபூஷணம் பீ. எம். புன்னியாமீன்: ஒரு நூல் விபரப் பட்டியல்.* - என். செல்வராஜா, சிந்தனை வட்டம், 1வது பதிப்பு: மார்ச் 2007.
- *நூல்தேட்டத்தில் சிந்தனை வட்டம்* - என். செல்வராஜா, சிந்தனை வட்டம், 1வது பதிப்பு: நவம்பர் 2007.
- *மலேசிய சிங்கப்பூர் நூல்தேட்டம் : தொகுதி 1* - என். செல்வராஜா, ஐக்கிய இராச்சியம்: அயோத்தி நூலக சேவைகள், 1வது பதிப்பு: நவம்பர் 2007,
# நூலியல் தமிழ் நூல்களின் பட்டியல் (இலங்கை)

## 2001 - 2010

### ஆண்டு 2008

- *நூல்தேட்டம்: தொகுதி 5* - என். செல்வராஜா, (இலண்டன்) 2008,
- *நூலக தகவல் அறிவியல் ஆய்வுக்கோவை* - அருளானந்தம் ஸ்ரீகாந்தலட்சுமி. 1வது பதிப்பு: கார்த்திகை 2008. (கொழும்பு சேமமடு பதிப்பகம்). .
- *நூலகர் கைந்நூல்: சிறுவர், பாடசாலை, கிராம நூலகர்களுக்கு* - என். செல்வராஜா, கொழும்பு 12: குமரன் புத்தக இல்லம், 1வது பதிப்பு: 2008. .
# நூலியல் தமிழ் நூல்களின் பட்டியல் (இலங்கை)

## 2001 - 2010

### ஆண்டு 2009

- *யாழ்ப்பாண நூலகம் அதன் சாம்பலிலிருந்து எழுகின்றது* - வி. எஸ். துரைராஜா (ஆங்கில மூலம்), காவலூர் ராசதுரை (தமிழாக்கம்). தமிழ்நாடு: மித்ர ஆர்ட்ஸ் அன்ட் கிரியேஷன்ஸ், 1வது பதிப்பு: ஏப்ரல் 2009.
# நூலியல் தமிழ் நூல்களின் பட்டியல் (இலங்கை)

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# கோவை புலியகுளம் விநாயகர் கோவில்

**புலியகுளம் முந்தி விநாயகர் கோவில்** (*Puliakulam Munthi Vinayagar Temple*), இந்தியாவின் தமிழ்நாட்டிலுள்ள கோவை, புலியகுளம் பகுதியில் 1982-ஆம் ஆண்டில் தேவேந்திர குல அறக்கட்டளையால் நிறுவப்பட்டது. அருள்மிகு முந்தி விநாயகர் கோயில் என்றும் அழைக்கப்படுகிறது. இந்தக் கோவில் புலியகுளம் மாரியம்மன் கோவிலைச் சேர்ந்த துணைக் கோவிலாகும்.
இங்கு வீற்றிருக்கும் மூலவர் முந்தி விநாயகர் சிலை 19 அடி உயரத்தில் 190 டன் எடை கொண்டது. இது ஆசிய கண்டத்திலேயே மிகப் பெரிய கருங்கற்சிலைகளில் ஒன்றாகும். இது 1998-ஆம் ஆண்டில் நிறுவப்பட்டது.
# நூலகவியல் தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட நூலகவியல், தகவல் விஞ்ஞானம் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினைப் பிரதானப் படுத்தியே தொகுக்கப்பட்டுள்ளது.
# நூலகவியல் தமிழ் நூல்களின் பட்டியல் (இலங்கை)

### 1989

- *நூற்பகுப்பாக்கம்: நூலகர்களுக்கான கைநூல்* - வே. இ. பாக்கியநாதன். 1ம் பதிப்பு: ஜூலை 1986, 2ம் பதிப்பு: ஆகஸ்ட் 1989
- *கிராம நூலகப் பொறுப்பாளர்களுக்கான வழிகாட்டி* - என். செல்வராஜா. புங்குடுதீவு: முத்தமிழ் நிதிய வெளியீடு, சர்வோதயம், 1வது பதிப்பு: 1989
- *நூலகப் பயிற்சியாளர் கைநூல்* - என். செல்வராஜா, திருகோணமலை: நகராட்சி மன்றம், 1வது பதிப்பு: நவம்பர் 1989
# நூலகவியல் தமிழ் நூல்களின் பட்டியல் (இலங்கை)

### 1990

- *சனசமூக நிலையங்களுக்கான கைநூல்* - என். செல்வராஜா, யாழ்ப்பாணம்: யாழ் மாவட்ட சனசமூக நிலைய சம்மேளனம், 1வது பதிப்பு: ஏப்ரல் 1990
- *நூலக அபிவிருத்திக் கருத்தரங்கு, ஏப்ரல் 6-8, 1990: நூலகர்களுக்கான வழிகாட்டி* - என். செல்வராஜா, கண்டி: தோட்டப் பிரதேசங்களுக்கான கூட்டுச் செயலகம், 1வது பதிப்பு: 1990
# நூலகவியல் தமிழ் நூல்களின் பட்டியல் (இலங்கை)

## 2001 - 2010

- *நூலக தகவல் அறிவியல் ஆய்வுக் கோவை*, அருளாநந்தம் சிறீகாந்தலட்சுமி, சேமமடு பதிப்பகம், கொழும்பு, 2008.
- *நூலகர் கைநூல்: சிறுவர், பாடசாலை, கிராமிய நூலகர்களுக்கு*, என். செல்வராஜா, குமரன் புத்தக இல்லம், கொழும்பு, 2008.
- *நூலகப் பட்டியலாக்கம்: ஓர் அறிமுகம்*, பைரூஸ், எம். பீ. எம்., பதிப்பாசிரியர்: யோகேஸ்வரி சண்முகசுந்தரம், குமரன் புத்தக இல்லம், கொழும்பு, 2009.
- *யாழ்ப்பாண நூலகம் அதன் சாம்பலிலிருந்து எழுகின்றது* - வி. எஸ். துரைராஜா (ஆங்கில மூலம்), காவலூர் ராசதுரை (தமிழாக்கம்). தமிழ்நாடு: மித்ர ஆர்ட்ஸ் அன்ட் கிரியேஷன்ஸ், 1வது பதிப்பு: ஏப்ரல் 2009.
# நூலகவியல் தமிழ் நூல்களின் பட்டியல் (இலங்கை)

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# தத்துவவியல் தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட **தத்துவவியல் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# தத்துவவியல் தமிழ் நூல்களின் பட்டியல் (இலங்கை)

## ஆண்டுகள் 1971 - 1980

### ஆண்டு 1974

- *விழிப்புணர்வு பற்றிய விளக்கங்கள்* - கந்தையா நவரேந்திரன். 1ம் பதிப்பு: 1974, 2ம் பதிப்பு மார்ச் 1981
# தத்துவவியல் தமிழ் நூல்களின் பட்டியல் (இலங்கை)

## ஆண்டுகள் 1981 - 1990

### ஆண்டு 1985

- *மரணத்திற்குப் பின்* - பொ. சங்கரப்பிள்ளை. குமரன் பதிப்பகம், 1வது பதிப்பு: டிசம்பர் 1985.
# தத்துவவியல் தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2001

- *இந்திய தத்துவச் சுருக்கம்* - சின்னத்தம்பி பத்மராஜா. திருமதி சோ. பத்மராஜா 1ம் பதிப்பு: தை 2001
# தத்துவவியல் தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2002

- *உண்மையைக் காட்டும் காலக்கண்ணாடி* - ஆ. விசாகரத்தினம். 1ம் பதிப்பு 2002
# தத்துவவியல் தமிழ் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2006

- *மெய்யியல்: கிரேக்க மெய்யியல் முதல் தற்காலம் வரை* - எம். எஸ். எம். அனஸ். குமரன் புத்தக இல்லம், 1வது பதிப்பு: 2006.
# தத்துவவியல் தமிழ் நூல்களின் பட்டியல் (இலங்கை)

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**
# ஹொங்கொங்கின் காலக்கோடு

**ஹொங்கொங் வரலாற்றின்** காலக்கோடு.